એક રાજા હતો. સતત પોતાની રૈયત માટે કંઇકને કંઇક સારું કરવાની શુભભાવના એના હૈયે વસેલી હતી. એને એક દિવસ વિચાર આવ્યો કે મારે મારી પ્રજા માટે એક સરસ બગીચો બનાવવો છે. આ બગીચામાં તમામ પ્રકારના વૃક્ષો અને ફૂલછોડ હોય કે જે બગીચાની મુલાકાત લેનારા કોઈપણ મુલાકાતી મનને આનંદથી તરબતર કરી દે. પોતાના આ વિચારને મૂર્તિમંત કરવા માટે રાજાએ કેટલાક નિષ્ણાત માણસો રોક્યા અને બગીચાનું કામ શરૂ કરાવ્યું.